Aalborg-virksomheden Innomic Solutions skal i 2011 arrangere et professionelt cykelløb i Aalborg Centrum.

De seneste to år har Inomic Solutions arrangeret cykelløb i Aalborg og Nørresundby, hvor velkendte cykelryttere som Alex Rasmussen, Frank Høj og Chris Anker Sørensen har deltaget. Når gadeløbet M1-Cego Grand Prix skal køres i 2011, så er det flyttet tilbage til centrum af Aalborg. Her køres løbet på en halvanden kilometer rundstrækning med start og mål på Nytorv. - Vi er stolte over for tredje år i træk at kunne arrangere professionelt cykelløb i Aalborg, siger medejer af Innomic Solutions Jonas Mikkelsen. M1-Cego Grand Prix køres lørdag den 30. juli 2011.